D'acord amb l'article 144 de l'Estatut d'autonomia de Catalunya, correspon a la Generalitat la competència compartida en matèria de medi ambient, que abasta, entre d'altres, la regulació dels recursos naturals, de la flora i la fauna, de la biodiversitat, del medi ambient marí i aquàtic si no tenen per finalitat la preservació dels recursos pesquers marítims; la regulació de l'ambient atmosfèric i de les seves diverses classes de contaminació, la declaració de zones d'atmosfera contaminada i l'establiment d'altres instruments de control de la contaminació; la prevenció, la restauració i la reparació de danys al medi ambient, així com el règim sancionador corresponent i les mesures de protecció de les espècies i el seu règim sancionador.
El Decret 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya, al seu article 3.6, atribueix al Departament de Territori i Sostenibilitat les competències en matèria de qualitat ambiental, medi natural i biodiversitat.
Dins d'aquests àmbits competencials hi ha diverses normes bàsiques estatals, moltes de les quals resultat de transposició de directives comunitàries, que regulen les infraccions i les sancions a la normativa d'aplicació i remeten, pel que fa a l'exercici de la corresponent potestat sancionadora, als òrgans de les comunitats autònomes dins els àmbits de les seves respectives competències.
Així, la Llei 42/2007, de 13 de desembre, del patrimoni natural i de la biodiversitat, al seu títol VI (articles 79 a 83), regula les infraccions a les seves previsions i les sancions corresponents.
La Llei indica, en l'article 81.4, que la sanció per les infraccions tipificades en aquesta Llei correspon als òrgans competents de l'Administració de l'Estat o de les comunitats autònomes, en els seus respectius àmbits competencials.
D'igual manera, la Llei 31/2003, de 27 d'octubre, de conservació de la fauna silvestre en els parcs zoològics, estableix al capítol V les infraccions a les seves previsions i les sancions a aplicar i, en l'article 14, disposa que l'òrgan competent de la comunitat autònoma ha d'imposar als responsables les corresponents sancions.
Quant als animals de companyia i domèstics, la Llei 32/2007, de 7 de novembre, per a la cura dels animals en la seva explotació, transport, experimentació i sacrifici, estableix, a la seva disposició addicional primera apartat 2n, que els hi és d'aplicació les infraccions i sancions tipificades als articles 14.1 paràgrafs a), b), c), d), e), h), i) i j); 14.2, paràgrafs a), c), d) i e), 14.3 i 16.1.
L'exercici de la competència sancionadora, tal i com disposa l'article 19, s'atribueix als òrgans competents de les comunitats autònomes o a les ciutats de Ceuta i Melilla, i a l'Administració General de l'Estat, en l'àmbit de les seves respectives competències.
D'altra banda, pel que fa a la qualitat de l'aire i la protecció de l'atmosfera, la Llei 34/2007, de 15 de novembre, tipifica als articles 30 i 31 les infraccions i les sancions a aplicar.
L'exercici de la potestat sancionadora, d'acord amb el que preveu l'article 37, correspon a les comunitats autònomes i, en el seu cas, a les entitats locals en els termes de l'article 5.3.
Per acabar, la Llei 26/2007, de 23 d'octubre, de responsabilitat mediambiental, als articles 37 i 38 regula les infraccions i les sancions d'aplicació en cas d'incompliment dels seus preceptes, sense contenir el seu articulat cap atribució relativa a la potestat sancionadora.
Això no obstant, de conformitat amb l'article 7, correspon a les comunitats autònomes el seu desenvolupament legislatiu i execució.
Atès que, de conformitat amb els articles 144 de l'Estatut d'autonomia de Catalunya i 3.6 del Decret 1/2018, de 19 de maig, correspon al Departament de Territori i Sostenibilitat la potestat sancionadora en relació amb les matèries objecte de les normes estatals indicades, cal ara distribuir orgànicament l'exercici d'aquesta competència, especialment pel que fa a la imposició de les sancions previstes, de conformitat amb el que disposa l'apartat segon de l'article 25 de la Llei 40/2015, d'1 d'octubre, de règim jurídic del sector públic.
El present Decret s'adequa als principis de bona regulació establerts a l'article 129 de la Llei 39/2015, d'1 d'octubre, del procediment administratiu comú de les administracions públiques, i als principis generals recollits a l'article 62 de la Llei 19/2014, del 29 de desembre, de transparència, accés a la informació pública i bon govern.
S'ha posat de manifest la necessitat de la norma, la coherència amb el marc normatiu vigent i la seguretat jurídica que aporta la nova regulació, establir un marc normatiu estable i clar, així com el compliment de les obligacions de transparència.
La norma compleix també amb el principi de proporcionalitat en tant que conté la regulació imprescindible per a la consecució dels objectius esmentats, tot tenint en compte els principis d'eficàcia i eficiència que han de regir l'actuació de les administracions públiques.
Per tot això, d'acord amb el que preveuen l'article 26.e) de la Llei 13/2008, de 5 de novembre, de la presidència de la Generalitat i del Govern, i el títol IV de la Llei 26/2010, del 3 d'agost, de règim jurídic i de procediment de les administracions públiques de Catalunya,
Aquest Decret té per objecte l'atribució de les competències sancionadores que corresponen a la Generalitat de Catalunya en aplicació de diverses normes estatals bàsiques en matèria de medi ambient.
Les competències per a la imposició de les sancions previstes en els normes que tot seguit es relacionen, s'atribueixen als òrgans següents:
2.1 Competències sancionadores derivades de la Llei 42/2007, de 13 de desembre, del patrimoni natural i de la biodiversitat.
Són competents per a la imposició de les sancions previstes a l'article 81 de la Llei 42/2007, de 13 de desembre, del patrimoni natural i de la biodiversitat, els òrgans següents:
a) Sancions per infraccions de caràcter lleu: la persona titular de la direcció dels serveis territorials del departament competent en matèria de patrimoni natural i biodiversitat
b) Sancions per infraccions de caràcter greu: la persona titular de la direcció general competent en matèria de medi natural i biodiversitat.
c) Sancions per infraccions de caràcter molt greu: la persona titular del departament competent en matèria de patrimoni natural i biodiversitat.
2.2 Competències sancionadores derivades de la Llei 31/2003, de 27 d'octubre, de conservació de la fauna silvestre en els parcs zoològics
Són competents per a la imposició de les sancions que preveu l'article 14 de Llei 31/2003, de 27 d'octubre, de conservació de la fauna silvestre en els parcs zoològics, els òrgans següents:
a) Sancions per infraccions de caràcter lleu: la persona titular de la direcció dels serveis territorials del departament competent en matèria de protecció dels animals
2.3 Competències sancionadores derivades de la Llei 32/2007, de 7 de novembre, per a la cura dels animals en la seva explotació, transport, experimentació i sacrifici.
Són competents per a la imposició de les sancions previstes als articles 16 i 17 de la Llei 32/2007, de 7 de novembre, per a la cura dels animals en la seva explotació, transport, experimentació i sacrifici, pel que fa únicament a les infraccions relatives als animals de companyia i domèstics que enumera a la disposició addicional primera de l'esmentada norma, els òrgans següents:
a) Sancions per infraccions de caràcter lleu: la persona titular de la direcció dels serveis territorials del departament competent en matèria de protecció dels animals.
2.4 Competències sancionadores derivades de la Llei 34/2007, de 15 de novembre, de qualitat de l'aire i protecció de l'atmosfera.
Són competents per a la imposició de les sancions previstes a l'article 31 de la Llei 34/2007, de 15 de novembre, de qualitat de l'aire i protecció de l'atmosfera, els òrgans següents:
a) Sancions per infraccions de caràcter lleu: la persona titular de la direcció dels serveis territorials del departament competent en matèria de qualitat de l'aire i protecció de l'atmosfera.
b) Sancions per infraccions de caràcter greu: la persona titular de la direcció general competent en matèria de qualitat de l'aire i protecció de l'atmosfera.
c) Sancions per infraccions de caràcter molt greu: la persona titular de la secretaria sectorial competent en matèria de qualitat de l'aire i protecció de l'atmosfera.
2.5 Competències sancionadores derivades de la Llei 26/2007, de 23 d'octubre, de responsabilitat mediambiental.
Són competents per a la imposició de les sancions previstes a l'article 38 de la Llei 26/2007, de 23 d'octubre, de responsabilitat mediambiental, els òrgans següents:
a) Sancions per infraccions de caràcter greu: la persona titular de la direcció general competent en matèria de responsabilitat ambiental.
b) Sancions per infraccions de caràcter molt greu: la persona titular de la secretaria sectorial competent en matèria de responsabilitat ambiental.